Peter Halama

Prof. Mgr. **Peter Halama**, PhD. (* 18. marec 1975, Zvolen) je slovenský psychológ, odborník na psychológiu osobnosti, existenciálnu psychológiu, psychológiu náboženstva a psychometriu. 

## Vzdelanie a kariéra
* 1998 – Mgr. v odbore psychológia, Filozofická fakulta Univerzity Komenského v Bratislave
* 2002 – PhD. v odbore všeobecná psychológia, Ústav experimentálnej psychológie SAV, Univerzita Komenského
* 2009 – Habilitácia v odbore všeobecná a experimentálna psychológia, Filozofická fakulta Prešovskej univerzity v Prešove
* 2016 – Inaugurácia v odbore všeobecná a experimentálna psychológia, Filozofická fakulta Prešovskej univerzity v Prešove

Vyštudoval psychológiu na Univerzite Komenského v Bratislave. Po úspešnom doktorandskom štúdiu na Ústave experimentálnej psychológie SAV (1998-2002) získal PhD. v odbore všeobecná psychológia (udelený Univerzitou Komenského v Bratislave). Po absolvovaní habilitácie a inauguračnej skúšky pôsobil na rôznych akademických pozíciách. V rokoch od roku 2002 pracuje na Ústave experimentálnej psychológie CSPV SAV, v rokoch 2016-2025 bol na čele Ústavu experimentálnej psychológie Centra spoločenských a psychologických vied Slovenskej akadémie vied. Od roku 2025 pokračuje v práci na Ústave experimentálnej psychológie ako vedecko-výskumný pracovník a zároveň pôsobí na Trnavskej univerzite.

### Pôsobenie v Ústave experimentálnej psychológie SAV
* 1998súčasnosť  
* V súčasnosti zastáva Peter Halama funkciu vedecko-výskumného pracovníka, garanta pre doktorandské štúdium a zástupcu šéfredaktora časopisu *Studia Psychologica*.

## Vedecko-výskumná činnosť
Prof. Halama sa zameriava na výskum v rámci psychológie osobnosti a jej optimálneho fungovania. Dizertačnú aj habilitačnú prácu napísal na tému psychologických aspektov prežívania a hľadania zmyslu života, ktoré sú kľúčové pre osobnostný rozvoj jednotlivca. Okrem toho sa venuje psychológii náboženstva a psychometrii, čo je oblasť zameraná na meranie psychologických premenných.

### Najvýznamnejšie knižné vedecké práce
* Halama, P. (2007). *Zmysel života z pohľadu psychológie*. Bratislava: Slovak Academic Press, .
* Halama, P., Adamovová, L., Hatoková, M., & Stríženec, M. (2006). Religiozita, spiritualita a osobnosť. Bratislava: Ústav experimentálnej psychológie SAV.
* Adamovová, L., Halama, P. (2009) Vzťahová väzba a religiozita. Bratislava, Slovak Academic Press. . 
* Halama, P. (2014). Meaning in Life and Coping: Sense of Meaning as a Buffer Against Stress. In A. Batthyany, P. Russo-Netzer (Eds.), *Meaning in Positive and Existential Psychology* (pp. 239250). New York: Springer, .
* Halama, P. (2015). Maintaining meaning in life in old age: Personality and social factors. In M. Blatný (Ed.), *Personality and well-being across the life-span* (pp. 160178). London: Palgrave McMillan, .

### Vedenie výskumných projektov
* 2021 – 2025 – *Psychologické súvislosti nepodložených informácií a presvedčení súvisiacich s pandémiou COVID-19* (APVV-20-0387)
* 2022 – 2025 – *Koncepty a naratívy dôchodku: ich implikácie v rôznych fázach procesu adaptácie na dôchodok* (VEGA č. 2/0091/22)
* 2018 – 2021 – *Psychologické aspekty adaptácie na dôchodok* (VEGA č. 2/0048/18)
* 20152017 – *Odlišné fungovanie položiek (DIF) vo vybraných osobnostných a kognitívnych testoch* (VEGA č. 1/0234/15)
* 20132017 – *Rozhodovanie profesionálov: Procesuálne, osobnostné a sociálne faktory* (APVV č. 0361/12)
* 20042006 – *Religiozita a spiritualita vo vzťahu k osobnosti* (VEGA č. 2/4027/04)
* 20102011 – *Validita aplikácií teórie odpovede na položku v psychometrii. Komparácia s klasickou teóriou testov* (VEGA č. 1/0228/10)

## Pedagogická činnosť
Prof. Halama pôsobí od roku 2003 ako vyučujúci na Trnavskej univerzite, v súčasnosti vo funkcii profesora. Vyučuje nasledujúce predmety:
* Psychológia osobnosti
* Teória psychodiagnostiky a psychometria
* Psychológia náboženstva
* Úvod do existenciálnej psychológie
* Aktuálne otázky psychológie osobnosti

### Učebné texty
* Halama, P. (2011). *Princípy psychologickej diagnostiky* (2. doplnené vydanie). Trnava: Filozofická fakulta Trnavskej univerzity, .
* Halama, P., Špajdel, M., Žitný, P. (2013). *Štatistika pre psychológov s využitím softvéru SPSS. I. Deskriptívna štatistika*. Trnava: Rapos.

## Ocenenia a členstvá
* 2018 - Cena Martina Palkoviča za vynikajúce pedagogické výsledky – Trnavská univerzita.
* 2017 - II. miesto a prémia v kategórii spoločenské vedy za výnimočný vedecký ohlas na jedno dielo – Literárny fond.
* 2003 – 2. miesto v súťaži SAV mladých vedeckých pracovníkov do 35 rokov – Slovenská akadémia vied (SAV).
* 2008 – 1. miesto v súťaži SAV mladých vedeckých pracovníkov do 35 rokov – Slovenská akadémia vied (SAV).
* 2011, 2014 – prémia Literárneho fondu za trojročný vedecký ohlas
* 2011 – nezávislá agentúra ARRA ho zaradila medzi špičkových vedeckých pracovníkov Slovenskej akadémie vied v oblasti spoločenských vied
Prof. Halama je členom Vedeckej rady Filozofickej fakulty Trnavskej univerzity, Vedeckej rady Trnavskej univerzity, Vedeckej rady Filozofickej fakulty Univerzity Komenského a Vedeckej rady Fakulty psychológie Paneurópskej vysokej školy. V minulosti pôsobil aj ako člen Vedeckej rady Fakulty sociálnych a ekonomických vied Univerzity Komenského, Vedeckej rady Ústavu experimentálnej psychológie SAV a Rady Psychologického ústavu Akadémie vied Českej republiky. V rokoch 2008 - 2016 bol členom Komisie VEGA Vedeckej grantovej agentúry MŠ SR A SAV č. 11 pre vedy o človeku (psychológia, pedagogika, vedy o športe), v rokoch 2012-2014 bol podpredsedom komisie, v rokoch  2014-2016 bol vo funkcii predsedu komisie. V súčasnosti je členom Rady APVV pre spoločenské vedy, v rokoch 2021 až 2025 pôsobil v funkcii jej podpredsedu. Je členom European Association of Personality Psychology a v minulosti pôsobil ako člen Board of Assessment pri Európskej federácii psychologických asociácií (EFPA). 

## Referencie

## Externé odkazy
* Peter Halama na webe Filozofickej fakulty Trnavskej univerzity
* Peter Halama na Google Scholar
* Peter Halama na ORCID

Kategória:Osobnosti zo Zvolena
Kategória:Slovenskí psychológovia
Kategória:Pracovníci Slovenskej akadémie vied
Kategória:Slovenskí univerzitní profesori
Kategória:Vyučujúci na Filozofickej fakulte Trnavskej univerzity v Trnave
Kategória:Absolventi Filozofickej fakulty Univerzity Komenského v Bratislave